open-index/open-wikipedia-markdown huggingface dataset:
HMS Phoenix

Δεκαέξι πλοία και δύο εγκαταστάσεις του Βασιλικού Ναυτικού έφεραν το όνομα του μυθολογικού φοίνικα (*Phoenix*):

## Πλοία
* HMS ''Phoenix'' (1546) - πλοίο 20 πυροβόλων το οποίο αγοράστηκε το 1546, ανακατασκευάστηκε το 1558 και πωλήθηκε το 1573.
* HMS ''Phoenix'' (1613) - πλοίο 20 πυροβόλων το οποίο καθελκύστηκε το 1613 και καταγράφεται στα αρχεία μέχρι το 1624.
* HMS ''Phoenix'' (1647) - πλοίο 38 πυροβόλων το οποίο καθελκύστηκε 1647, πέρασε στην κατοχή των Ολλανδών για αρκετούς μήνες το 1652 και ναυάγησε το 1664.
* HMS ''Phoenix'' (1665) - ολλανδικό πλοίο που πέρασε στην κατοχή του Βασιλικού Ναυτικού το 1665 και βυθίστηκε το 1667.
* HMS ''Phoenix'' (1671) - πλοίο πέμπτης τάξης (fifth rate) το οποίο καθελκύστηκε το 1671. Αναβαθμίστηκε σε σκάφος τέταρτης τάξης (fourth-rate) με 42 πυροβόλα το 1674, αλλά μετατράπηκε ξανά σε πέμπτης τάξης το 1691. Κάηκε το 1692 προκειμένου να μην αιχμαλωτιστεί.
* HMS ''Phoenix'' (1692) - βομβάρδα με 8 πυροβόλα. Αγοράστηκε το 1692 και πωλήθηκε το 1698.
* HMS ''Phoenix'' (1694) - πυρπολικό με 8 πυροβόλα. Καθελκύστηκε το 1694, ανακατασκευάστηκε το 1709 ως πλοίο έκτης τάξης (sixth-rate) με 24 πυροβόλα. Ανακατασκευάστηκε ξανά το 1727 και τελικά πωλήθηκε το 1744.
* HMS ''Phoenix'' (1743) - ταχυδρομικό πλοίο με 24 πυροβόλα το οποίο καθελκύστηκε το 1743. Μετατράπηκε σε νοσοκομειακό μετά το 1755 και πωλήθηκε το 1762.
* HMS ''Phoenix'' (1759) - πλοίο πέμπτης τάξης με 44 πυροβόλα. Καθελκύστηκε το 1759 και χάθηκε σε τυφώνα στα ανοιχτά της Κούβας το 1780.
* HMS ''Phoenix'' (1783) - πλοίο πέμπτης τάξης με 36 πυροβόλα. Καθελκύστηκε το 1783 και ναυάγησε στα ανοιχτά της Σμύρνης το 1816.
* HMS ''Phoenix'' (1832) - πολεμικό sloop που καθελκύστηκε το 1845 και πωλήθηκε το 1864.
* HMS ''Phoenix'' (1879) - πολεμικό sloop κλάσης ''Doterel'' το οποίο καθελκύστηκε το 1879 και βυθίστηκε το 1882.
* HMS ''Phoenix'' (1895) - πολεμικό sloop της ομώνυμης κλάσης. Καθελκύστηκε το 1895, όμως ανετράπη και βυθίστηκε σε τυφώνα στο Χονγκ Κονγκ το 1906.
* HMS ''Phoenix'' (1889) - καταδρομικό κλάσης ''Pearl'' που καθελκύστηκε το 1889. Μετονομάστηκε σε HMS *Tauranga* το 1890 και πωλήθηκε το 1906.
* HMS ''Phoenix'' (1911) - αντιτορπιλικό κλάσης ''Acheron'' που καθελκύστηκε το 1911 και βυθίστηκε το 1918 από το αυστροουγγρικό υποβρύχιο *[[SMS U-27 (Αυστρουγγαρία)|U-27]]*.
* HMS ''Phoenix'' (N96) - υποβρύχιο κλάσης ''Parthian'' το οποίο καθελκύστηκε το 1929 και βυθίστηκε από ιταλική τορπιλάκατο το 1940.

## Eγκαταστάσεις
* HMS *Phoenix* - κέντρο επισκευής αεροσκαφών του Ναυτικού στην Αίγυπτο. Παρέμεινε ενεργό από το 1941 ως το 1946.
* HMS *Phoenix* - το όνομα αυτό επελέγη αρχικά για να αντικαταστήσει το HMS *Ferret*, το σχολείο ανθυποβρυχιακού πολέμου στο Londonderry. Τελικά επελέξη η ονομασία HMS *Sea Eagle*.
* HMS *Phoenix* - σχολείο πυρόσβεσης στο Πόρτσμουθ. Ήταν ενεργό από το 1946 ως το 1993.

## Πηγές
* 
* Gossett, William Patrick (1986) *The lost ships of the Royal Navy, 1793-1900*. (London: Mansell). ISBN 0-7201-1816-6

Κατηγορία:Ονομασίες πλοίων του Βασιλικού Ναυτικού
HMS Derwent

Τρία πλοία του Βασιλικού Ναυτικού έφεραν την ονομασία **HMS ''Derwent***:

* [[HMS Derwent (1807)|HMS *Derwent*]] (1807) - πολεμικό sloop κλάσης *Cruizer* το οποίο καθελκύστηκε το 1807 και πωλήθηκε το 1817. Μαζί με το [[HMS Solebay]] ήταν τα πρώτα πλοία της Μοίρας Δυτικής Αφρικής, που σχγματίστηκε για να παρεμποδίσει τις διατλαντικές γραμμές του δουλεμπορίου.
* [[HMS Derwent (1903)|HMS *Derwent*]] (1903) - [[αντιτορπιλικό]] κλάσης *River* το οποίο καθελκύστηκε το 1903 και βυθίστηκε το 1917 όταν χτύπησε [[νάρκη θαλάσσης|νάρκη]].
* [[HMS Derwent (L83)|HMS *Derwent* (L83)]] - αντιτορπιλικό κλάσης *Hunt*. Καθελκύστηκε το 1940, χτυπήθηκε από [[τορπίλη]] το 1943 αλλά δεν επισκευάστηκε. Διαλύθηκε για [[σκραπ]] το 1947.

== Δείτε επίσης ==
* *HMAS Derwent''

Κατηγορία:Ονομασίες πλοίων του Βασιλικού Ναυτικού
Πανουργιάς Ηλιόπουλος

Ο **Πανουργιάς (Παναγιώτης) Ηλιόπουλος** (1787-1865) προήχθη σε Εκατόνταρχο στις 12 Αυγούστου 1824, κατά την επανάσταση του 1821, και Λοχαγός της Βασιλικής φάλαγγας κατά την Οθωνική περίοδο. Γεννήθηκε στο Παλούμπα, στο σημερινό Δήμο Γορτυνίας στην Αρκαδία το 1787. Κατά την προ-επαναστατική περίοδο συμμετείχε στις πολεμικές επιχειρήσεις ως πρωτοπαλίκαρο στις άτακτες ομάδες Γορτύνιων εναντίον των Οθωμανών υπό του Κόλια Πλαπούτα αρχικά και κατά την επανάσταση υπό του Δημητράκη Πλαπούτα και Θεόδωρου Κολοκοτρώνη. 'Οταν το 1805 ο Πατριάρχης Καλλίνικος Ε΄ Κωνσταντινουπόλεως εξέδωσε τον αφορισμό κατά των άτακτων αγωνιστών που διαβιβάστηκε σε όλες τις εκκλησίες της ελληνικής, υπό Τουρκικής κατοχής, επικράτειας κατά τον οποίο αφόριζε τους άτακτους αγωνιστές επαναστάτες και εξανάγκαζε τους υπηκόους να καταδίδουν αυτούς, ο αρχηγός των κλεφτών Θεόδωρος Κολοκοτρώνης, o Δημήτρης Πλαπούτας μαζί με τον Πανουργιά Ηλιόπουλο και άλλους άτακτους Επαναστάτες πέρασαν στη Ζάκυνθο και κατατάχθηκαν στα Ελληνικά Σώματα που είχαν δημιουργηθεί εκεί συμμαχώντας με το Βρετανικό Στρατό εναντίον της εκστρατείας του Ναπολέοντος στη Σικελία.
Κατά την Επανάσταση οργάνωσε και συμμετείχε σε πολλές επιχειρήσεις στην Πελοπόννησο με τον Δημητράκη Πλαπούτα. Στο βιβλίο «Του Παλούμπα και οι Παλουμπαίοι» του Ι. Παπαχρήστου αναφέρεται ότι ο Πανουργιάς Ηλιόπουλος μετέφερε τον νεκρό Γιωργάκη Πλαπούτα εκτός του πεδίου της μάχης στο Λάλα στις 9 Ιουνίου 1821 σύμφωνα με τις σημειώσεις του Γενναίου Κολοκοτρώνη. Αναλάμβανε θέματα στρατολογίας στην ευρύτερη περιοχή της Αρκαδίας με επιτυχή αποτελέσματα, καθώς και έφθανε και στη λήψη σκληρών αποφάσεων όπως όταν οι κάτοικοι στο χωρίο Λιγκού της Ολυμπίας αρνήθηκαν να εκπληρώσουν τις υποχρεώσεις τους για τον αγώνα της ανεξαρτησίας εναντιον του τοπικού Τούρκου άρχοντα, δεν δίστασε να διατάξει την πυρπόληση του χωριού. 

Επιπλέον, μετά την άλωση της Τριπολιτσάς ηγήθηκε της εκδικητικής επιχείρησης εναντίον των Τρασταίων Τούρκων για τα όσα είχαν διαπράξει εναντίον των Ελλήνων. Του απενεμήθη το Χαλκούν Αριστείον από την Α.Μ. Βασιλιά των Ελλήνων Όθων στις 21 Μαρτίου 1846. Στο Φύλλο της Εφημερίδος της Κυβερνήσεως της 16ης Νοεμβρίου 1851 στην ενότητα «Παράρτημα Ενόρκων» του αρ. 27 της Εφημερίδος της Κυβερνήσεως, Γενικό Κατάλογο των εχόντων προσόντα ενόρκων, κατοίκων του Νομού Αρκαδίας, καταγράφεται ο Πανουργιάς Ηλιόπουλος με τον Δημητράκη Πλαπούτα μόνον απο το χωριό Παλούμπα.
Πέθανε στο Παλούμπα το 1865.

Γιος του ο Πάνος Ηλιόπουλος 1825-1907 (σύζυγος Παναγούλα Δημάκη)

Απόγονοι του Πανουργιά Ηλιόπουλου ζουν σήμερα στην Αθήνα, την Τρίπολη και στο Σικάγο των ΗΠΑ.

## Αρχειακό υλικό

Iliopoulos parliamentgr.jpg|Ορισμός Π.Ηλιόπουλου σε Εκατόνταρχο, 12 Αυγούστου 1824 (Βουλή των Ελλήνων, Αρχεία Ελληνικής Παλιγγενεσίας, Τόμος 10, σελ.459)
1851 katalogos epifanwn arkadwn.JPG|Φύλλο Κυβερνήσεως 1851
Panourgias Iliopoulos2.jpg|Χαλκούν Αριστείο 21 Μαρτίου 1846


## Παραπομπές


Κατηγορία:Οπλαρχηγοί του 1821
Λιμίνη Άρτας

Η **Λιμίνη** είναι ένα χωριό του Δήμου Αρταίων με 308 μόνιμους κατοίκους (απογραφή 2011),. Το χωριό βρίσκεται κοντά στον ποταμό Άραχθο και απέχει από την πόλη περίπου 7 χιλιόμετρα.

Σύμφωνα με το Σχέδιο Καποδίστρια, η Λιμίνη εντάχθηκε στο Δήμο Αρταίων όπου και παρέμεινε μετά τη νέα διοικητική διαίρεση που προβλέπει το Σχέδιο Καλλικράτης.

## Ιστορία
thumb|left|430px|Η Λιμίνη και τα γειτονικά χωριά σε χάρτη του 1887.
Ο Παναγιώτης Αραβαντινός στο έργο του «Χρονογραφία της Ηπείρου» μας ενημερώνει ότι, με βάση τον κατάλογο της απογραφής του 1845, η Λιμίνη από πλευρά ιδιοκτησίας, ανήκε στην κατηγορία «μουατζέλι» και κατοικούσαν σε αυτή 27 χριστιανικές οικογένειες.

Αναφορά στο χωριό κάνει και ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το ελληνικό Υπουργείο Στρατιωτικών (Αθήνα 1880) και μας δίνει την πληροφορία ότι στο χωριό κατοικούσαν περίπου 100 άνθρωποι. Ο Ι. Κοκκίδης μας ενημερώνει ότι η επαρχία Άρτας χωριζόταν σε 2 περιοχές: την περιοχή Άρτας και την περιοχή Πρεβέζης. Η  περιοχή της Άρτας χωριζόταν με τη σειρά της σε 7 τμήματα: τμήμα Ποταμιάς, τμήμα Βρύσεως, τμήμα Ραδοβυζίου, τμήμα Τζουμέρκων, τμήμα Κάμπου, τμήμα Καρβασαρά και τμήμα Λάκκας. Η Λιμίνη αποτελούσαν μέρος του τμήματος Βρύσεως.

Στο «Δοκίμιον Ιστορικόν περί Άρτης & Πρεβέζης» (εκδ.1884) του Σεραφείμ Ξενόπουλου, μητροπολίτη Άρτας, γίνεται αναφορά στη Λιμίνη. Σύμφωνα με αυτή την πηγή, την εποχή της επίσκεψης του Μητροπολίτη Άρτας, στο χωριό διέμεναν περίπου 15 οικογένεις. Οι κάτοικοι εκκλησιάζονταν στο ναό του Αγίου Νικολάου, στον οποίο ιερουργούσε 1 εφημέριος. Κοντά στο χωριό υπήρχε ένα σπήλαιο το οποίο οι κάτοικοι αποκαλούσαν Κουδουνότρυπα. Ο Μητροπολίτης Άρτας αναφέρει επίσης ότι στο χωριό υπήρχε σχολείο όπου δίδασκε ένας δάσκαλος και φοιτούσαν 15 μαθητές, οι οποίοι μελετούσαν γεωγραφία, ιστορία, αριθμητική και θρησκευτικά.

Η οριστική απελευθέρωση της Λιμίνης έλαβε χώρα το 1881, όπου ορίστηκε ως σύνορο του Ελληνικού κράτους, ο ποταμός Άραχθος.

## Διοικητικές μεταβολές
Το 1883, ο οικισμός Λιμένι προσαρτήθηκε στην Άρτα.  Η αναγνώριση του οικισμού ως αυτόνομη κοινότητα έγινε το 1933 και το 1940 μετονομάστηκε σε Λιμίνη.. Το 1997 η κοινότητα καταργήθηκε και σύμφωνα με το Σχέδιο Καποδίστρια, η Λιμίνη αποτέλεσε δημοτικό διαμέρισμα του Δήμου Αρταίων όπου και παρέμεινε με βάση τη νέα διοικητική διαίρεση που προβλέπει το Σχέδιο Καλλικράτης.

## Τοποθεσία και πρόσβαση
Το χωριό γειτνιάζει με τα χωριά: Σελλάδες, Κομπότι, Περάνθη και Άγιοι Ανάργυροι.

## Παραπομπές

## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Δημήτριος Γιαννόπουλος

Ο **Δημήτριος Γιαννόπουλος** (1887 - 2 Ιανουαρίου 1953) του Γεωργίου, ήταν Έλληνας δικηγόρος και πολιτικός, βουλευτής και υπουργός από την Αρκαδία.

## Βιογραφία
Γεννήθηκε στη Δήμητρα της Αρκαδίας το 1887. Σπούδασε νομικά στο Πανεπιστήμιο Αθηνών και εργάστηκε ως δικηγόρος.  
Εξελέγη βουλευτής Γορτυνίας το 1928 και το 1933. Επίσης, εξελέγη  βουλευτής Αρκαδίας με το Λαϊκό Κόμμα  το 1932, το 1935, το 1936 , το 1946 και το 1950.

Υπηρέτησε πολλές φορές ως υπουργός. Στην κυβέρνηση Παναγή Τσαλδάρη διετέλεσε υπουργός Εσωτερικών από τις 21 Μαρτίου 1934 ως τις 25 Σεπτεμβρίου 1934 και ξανά από τις 13 Σεπτεμβρίου 1950 ως τις 3 Νοεμβρίου 1950 στην κυβέρνηση Σοφοκλή Βενιζέλου. Εκτός από υπουργός Εσωτερικών και χρημάτισε και υπουργός Δικαιοσύνης στην κυβέρνηση Κονδύλη από τις 10 Οκτωβρίου 1935 ως τις 30 Νοεμβρίου 1935.

Απεβίωσε το 1953.

## Βιβλία
*"Γενικαί αρχαί του αστικού δικαίου" (1948)

## Παραπομπές


Κατηγορία:Βουλευτές Αρκαδίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Δικαιοσύνης
Περάνθη Άρτας

Η **Περάνθη** είναι ένα χωριό του Δήμου Νικολάου Σκουφά με 326 μόνιμους κατοίκους (απογραφή 2011), στον κάμπο της Άρτας. Το χωριό βρίσκεται κοντά στον ποταμό Άραχθο και απέχει από την πόλη περίπου 12 χιλιόμετρα.

Σύμφωνα με το Σχέδιο Καποδίστρια, η Περάνθη υπήρξε μέχρι το τέλος του 2010, δημοτικό διαμέρισμα του νεοσύστατου Δήμου Αράχθου με έδρα το Νεοχώρι. Με βάση τη νέα διοικητική διαίρεση που προβλέπει το Σχέδιο Καλλικράτης, η Περάνθη εντάχθηκε στο Δήμο Νικολάου Σκουφά.

## Ιστορία
thumb|left|430px|Η Περάνθη και τα γειτονικά χωριά σε χάρτη του 1887.
Το παλαιό όνομα του χωριού ήταν **Άνω Μπάνι**. Ο Παναγιώτης Αραβαντινός στο έργο του «Χρονογραφία της Ηπείρου» μας ενημερώνει ότι, με βάση τον κατάλογο της απογραφής του 1845, η Περάνθη, από πλευρά ιδιοκτησίας, ήταν ιδιόκτητο χωριό και κατοικούσαν 37 χριστιανικές οικογένειες.

Αναφορά στο χωριό κάνει και ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το ελληνικό Υπουργείο Στρατιωτικών (Αθήνα 1880) και μας δίνει την πληροφορία ότι στο χωριό κατοικούσαν περίπου 500 άνθρωποι. Ο Ι. Κοκκίδης μας ενημερώνει ότι η επαρχία Άρτας χωριζόταν σε 2 περιοχές: την περιοχή Άρτας και την περιοχή Πρεβέζης. Η  περιοχή της Άρτας χωριζόταν με τη σειρά της σε 7 τμήματα: τμήμα Ποταμιάς, τμήμα Βρύσεως, τμήμα Ραδοβυζίου, τμήμα Τζουμέρκων, τμήμα Κάμπου, τμήμα Καρβασαρά και τμήμα Λάκκας. Η Περάνθη αποτελούσε μέρος του τμήματος Βρύσεως.

Στο «Δοκίμιον Ιστορικόν περί Άρτης & Πρεβέζης» (εκδ.1884) του Σεραφείμ Ξενόπουλου, μητροπολίτη Άρτας, γίνεται αναφορά στην Περάνθη. Σύμφωνα με αυτή την πηγή, την εποχή της επίσκεψης του Μητροπολίτη Άρτας, στο χωριό διέμεναν περίπου 80 οικογένεις. Οι κάτοικοι εκκλησιάζονταν στο ναό των Ταξιαρχών, στον οποίο ιερουργούσαν 2 εφημέριοι. Το χωριό υπήρξε ιδιοκτησία ενός Οθωμανού με το όνομα Μπανιάς και μετά το θανατό του, πέρασε στην κατοχή του Χρήστου Μπίτζινου. Ο Μητροπολίτης Άρτας αναφέρει επίσης ότι στην υπήρχε σχολείο όπου φοιτούσαν 40 μαθητές. Ο Ξενόπουλος μας πληροφορεί ότι κοντά στο χωριό υπήρχε ιαματική πηγή την οποία οι κάτοικοι ονόμαζαν «Βρωμόνερο».

Η οριστική απελευθέρωση της Περάνθης έλαβε χώρα το 1881, όπου ορίστηκε ως σύνορο του Ελληνικού κράτους, ο ποταμός Άραχθος.

## Τοποθεσία και πρόσβαση
Το χωριό γειτνιάζει με τα χώρια: Λιμίνη, Λουτρότοπος, Συκιές, Νεοχώρι και Ακροποταμιά.
κέντρο|μικρογραφία|200x200εσ|Η εκκλησία του χωριού

## Παραπομπές


## Εξωτερικοί σύνδεσμοι
*Δήμος Ν.Σκουφά
*Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Νικολάου Σκουφά
Μιχαήλ Σφακιανάκης

Ο **Μιχαήλ Κ. Σφακιανάκης** (Βραχάσι 1858 - Ηράκλειο 1η Ιανουαρίου 1939) ήταν αγωνιστής και πολιτικός από το Λασίθι. Ήταν πληρεξούσιος Μεραμπέλλου στη Συντακτική Συνέλευση (1899), βουλευτής στην Κρητική Βουλή (1901),  βουλευτής Ευβοίας (Νοέμβριος 1910), Νομάρχης Λασιθίου (1914), διορισμένος Δήμαρχος Αγίου Νικολάου και βουλευτής Λασιθίου (Δεκέμβριος 1915).

## Βιογραφία
Γεννήθηκε το 1858 στο Βραχάσι Λασιθίου και πατέρας του ήταν ο αγωνιστής Κωνσταντίνος Σφακιανάκης (οπλαρχηγός). Ακολούθησε νομικές σπουδές και μετά την επιστροφή του στην Κρήτη διορίστηκε Πρωτοδίκης Λασιθίου και το 1888 εξελέγη Γενικός Διοικητικός Σύμβουλος. Το 1892 με κίνδυνο να συλληφθεί και να φυλακιστεί πρωτοστάτησε σε τεράστια αντιφορολογική εξέγερση έφιππος, οδηγώντας τους διαδηλωτές στην Νεάπολη Λασιθίου. Προήδρευσε της Επαναστατικής Επιτροπής του Μιραμπέλλου και στα τέλη του 19ου αιώνα έλαβε μέρος σε μάχες στην Ιεράπετρα και στη Βάθεια. Χρημάτισε μέλος της Εκτελεστικής Επιτροπή της Γενικής Συνέλευσης του Ακρωτηρίου Χανίων, όπου Προεδρεύων ήταν ο μεγαλύτερος αδερφός του Ιωάννης Σφακιανάκης και υπήρξε υπεύθυνος για την διεθνή αναγνώριση της σημαίας της αυτόνομης Κρητικής Πολιτείας.

Ήταν μαζί με τον Ελευθέριο Βενιζέλο και τον Φούμη μέλος της αντιπροσωπείας των Κρητικών Επαναστάσεων, ενώπιον των αξιωματικών των Μεγάλων Δυνάμεων.

Το 1912 πολέμησε στην Ήπειρο με σώμα ανταρτών εθελοντών που είχε σχηματίσει ο ίδιος και που αποτελείτο από προσκόπους.

Ο Μιχαήλ Σφακιανάκης ήταν ένας από τους πρώτους βουλευτές που εξελέγησαν στη Βουλή των Ελλήνων, καθώς εξελέγη βουλευτής

Λασιθίου με 8.866 ψήφους τον Μάιο του 1915.

Τιμήθηκε από την πολιτεία με τον μεγαλόσταυρο του Σωτήρος για την δράση του και τις υπηρεσίες του στην πατρίδα.

Ήταν παντρεμένος με την θυγατέρα του Εμμ. Σκορδύλη, την αρχοντοπούλα Σοφία από την Φουρνή Μεραμβέλλου και απέκτησαν μια κόρη την Δέσποινα.

Απεβίωσε στο Ηράκλειο, την 1 Ιανουαρίου 1939, ενώ η κηδεία του πραγματοποιήθηκε την αμέσως επόμενη μέρα.

## Παραπομπές


Κατηγορία:Βουλευτές Λασιθίου
Κατηγορία:Δήμαρχοι Αγίου Νικολάου
Κατηγορία:Νομάρχες Λασιθίου
Ζαχαρίας Τζουγκαράκης

Ο **Ζαχαρίας Ε. Τζουγκαράκης** (και **Τσουγκαράκης**, 1917-2020) ήταν Έλληνας δικηγόρος. Υπηρέτησε ως νομάρχης.

## Βιογραφία
Γεννήθηκε στα Χανιά και σπούδασε νομικά στο Πανεπιστήμιο Αθηνών. Έκανε μετεκπαίδευση στην Αμερική και απέκτησε μεταπτυχιακό τίτλο Δημοσίας Διοίκησης. Διορίστηκε δικηγόρος στο Πρωτοδικείο και έγινε μέλος του Δικηγορικού Συλλόγου Αθηνών.
Διορίστηκε νομάρχης από το συμβούλιο επιλογής νομαρχών αρχικά το 1960 όταν δικηγορούσε στην Κοζάνη. 
Τον Δεκέμβριο του 1964 διορίστηκε από τον Ιωάννη Τούμπα ως Νομάρχης και τοποθετήθηκε στο Λασίθι στις 21 Δεκεμβρίου 1964. Υπηρέτησε εκεί ως το 1967, οπότε απολύθηκε από τη χούντα. Επαναδιορίστηκε μετά την πτώση της χούντας ως Νομάρχης Άρταςκαι από το 1974 ως το 1975 ήταν Νομάρχης Ρεθύμνου. Τέλος, το 1976 και το 1980 επαναδιορίστηκε Νομάρχης Λασιθίου.

## Εξωτερικοί σύνδεσμοι
*Επιστολή Ζαχ. Τζουγκαράκη προς τον Μανώλη Τριανταφυλλίδη, 1953. 
## Παραπομπές


Κατηγορία:Νομάρχες Άρτας
Κατηγορία:Νομάρχες Λασιθίου
Κατηγορία:Νομάρχες Ρεθύμνου
Κατηγορία:Έλληνες δικηγόροι του 20ού αιώνα
Κατηγορία:Αιωνόβιοι
Νόμος Σμουτ-Χόλεϋ

thumb|right|Ο Willis C. Hawley (αριστερά) και ο Reed Smoot τον Απρίλιο του 1929, λίγο πριν την ψήφιση του σχεδίου τους από το Κογκρέσο.
Ο **Νόμος περί Δασμών του 1930**, γνωστός και ως **Νόμος Σμουτ-Χόλεϋ περί Δασμών** (*Smoot–Hawley Tariff Act*) ήταν ένα σχέδιο νόμου που υποστηρίχθηκε από τον Γερουσιαστή Σμουτ (*Reed Smoot*) και τον βουλευτή Χόλεϋ (*Willis C. Hawley*), το οποίο ψηφίστηκε και έγινε νόμος στις 17 Ιουνίου 1930, και ο οποίος αύξανε τους δασμούς σε πάνω από 20.000 εισαγόμενα είδη στις Ηνωμένες Πολιτείες σε ύψος-ρεκόρ.

Το φορολογητέο επίπεδο δασμών (αυτό δεν περιλαμβάνει τις αφορολόγητες εισαγωγές) κατά τον Νόμο αυτό ήταν το υψηλότερο στις ΗΠΑ για τα τελευταία 100 χρόνια, και το υπερέβαινε με μικρή διαφορά ο Νόμος περί Δασμών του 1828. Η μεγάλη πλειοψηφία των οικονομολόγων από τότε και στο εξής θεωρούν τον Νόμο, και τους επακόλουθους δασμούς που επιβλήθηκαν ως αντίποινα από τους εμπορικούς εταίρους της Αμερικής, ως υπεύθυνο για την μείωση των αμερικανικών εξαγωγών και των εισαγωγών κατά περισσότερο από το μισό. Σύμφωνα με τον Μπεν Μπερνάνκε, «οι οικονομολόγοι εξακολουθούν να συμφωνούν ότι ο Νόμος Σμουτ-Χόλεϋ και οι επακόλουθοι πολέμοι δασμών ήταν άκρως αντιπαραγωγικοί και συνέβαλαν στο βάθος και το μήκος της παγκόσμιας ύφεσης». Ωστόσο η γενική άποψη είναι ότι, ενώ είχε αρνητικά αποτελέσματα, ο Νόμος Σμουτ-Χόλεϋ δεν ήταν μία από τις κύριες αιτίες της Μεγάλης Ύφεσης, διότι το εξωτερικό εμπόριο ήταν μόνο ένας μικρός τομέας της οικονομίας των ΗΠΑ.

## Παραπομπές


## Βιβλιογραφία - Πηγές
* 
* 
* 
* 
* 
*  Previously published as 
* ; online book review
* 
* 
* 
* 
* 
* 
* Mitchener, Kris James, Kirsten Wandschneider, and Kevin Hjortshøj O'Rourke. "The Smoot–Hawley Trade War" (No. w28616. National Bureau of Economic Research, 2021) online.
* 
* 
*  – Classic study of passage of Hawley–Smoot Tariff
* 
* 
* 

## Εξωτερικοί σύνδεσμοι
* Tariff Act of 1930 as amended (PDF/details) in the United States Government Publishing Office Statute Compilations collection

Κατηγορία:Πολιτική των Ηνωμένων Πολιτειών
Κατηγορία:Φορολογία
Κατηγορία:Διεθνές εμπόριο
Κατηγορία:Προστατευτισμός
Πάθη (Αριστοτέλης)

Τα **πάθη** είναι έννοια την οποία ο Αριστοτέλης χρησιμοποιεί στα  ηθικά έργα του (κυρίως στα Ηθικά Νικομάχεια), στη Ρητορικὴ και στο Περί ψυχής. Κατά τον φιλόσοφο είναι ενδεικτικά τα εξής: η επιθυμία, η οργή, ο φόβος, το θάρρος, ο φθόνος, η χαρά, η φιλία, το μίσος, ο πόθος, η ζήλεια και η ευσπλαχνία. Επίσης, θεωρεί ότι τα κοινά πάθη ενίοτε χρειάζονται, αλλά ότι είναι απαραίτητο κάθε ανθρώπινο ον να μάθει πώς να τα ελέγχει με τον σωστό τρόπο, στον σωστό χρόνο.

## Παραπομπές


Κατηγορία:Αριστοτέλης
Κατηγορία:Φιλοσοφία
Ελληνικό Κύπελλο Χειμερινών Ρίψεων

Το **Ελληνικό Κύπελλο Χειμερινών Ρίψεων** είναι το εθνικό κύπελλο στον στίβο της Ελλάδας, που διοργανώνεται από τον Σύνδεσμο Ελληνικών Γυμναστικών Αθλητικών Σωματείων κάθε χρόνο κατά τις χειμερινές περιόδους και δικαίωμα συμμετοχής έχουν επίσης αθλητές κάτω από την ηλικία των 20 και των 18. 

Η διοργάνωση αφορά μόνο τους αθλητές που ειδικεύονται στα αγωνίσματα ρίψεων που είναι η δισκοβολία, ο ακοντισμός, η σφυροβολία και η σφαιροβολία. Το χειμερινό αυτό γεγονός διεξάγεται κάθε Μάρτιο από τον Σ.Ε.Γ.Α.Σ. πριν το Ευρωπαϊκό Κύπελλο Χειμερινών Ρίψεων που ιδρύθηκε το 2001. Στόχο έχει ως αντιστάθμισμα στο γεγονός ότι οι διοργανώσεις κλειστού στίβου δεν μπορούν να φιλοξενήσουν τις μεγαλύτερες ρίψεις, με εξαίρεση τη σφαιροβολία. Αυτό επιτρέπει στους αθλητές που ειδικεύονται στις ρίψεις να προετοιμαστούν για την σεζόν του ανοιχτού στίβου που ακολουθεί.

Το Κύπελλο Χειμερινών Ρίψεων πραγματοποιήθηκε για πρώτη φορά το 2015 στις 14 Μαρτίου στη Θεσσαλονίκη στο Προπονητήριο ρίψεων «Κώστας Σπανίδης» στο Εθνικό Καυτανζόγλειο Στάδιο.

## Διοργανώσεις

## Ρεκόρ

### Ανώτερο ανδρών

### Ανώτερο γυναικών

## Παραπομπές


## Εξωτερικοί σύνδεσμοι
*Επίσημη ιστοσελίδα του Σ.Ε.Γ.Α.Σ.

Κατηγορία:Διοργανώσεις στίβου στην Ελλάδα
Σάρλοτ Ράμπλινγκ

Η **Τέσσα Σάρλοτ Ράμπλινγκ** (), (5 Φεβρουαρίου 1946) είναι Αγγλίδα ηθοποιός και μοντέλο. Στα σχεδόν 50 χρόνια της καριέρας της έχει πρωταγωνιστήσει σε ταινίες του 
αγγλικού, γαλλικού και ιταλικού σινεμά. Έχει προταθεί τέσσερις φορές για Βραβείο Σεζάρ. Το 2001 έλαβε Τιμητικό Σεζάρ και το 2002 το Παράσημο της Λεγεώνας της Τιμής. Το 2015 έλαβε Βραβείο Ευρωπαϊκού Κινηματογράφου και Αργυρή Άρκτο για τη συνολική της προσφορά. Για 20 χρόνια υπήρξε σύζυγος του συνθέτη Ζαν-Μισέλ Ζαρ.

## Επιλεγμένη φιλμογραφία

## Παραπομπές

## Εξωτερικοί σύνδεσμοι

*  

 
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Βρετανοί μοντέλα
Κατηγορία:Βραβευμένοι με Σεζάρ
Κατηγορία:Νικήτριες Κυπέλλου Βόλπι Καλύτερης Ηθοποιού
Διαστημική πτήση

Η **διαστημική πτήση** είναι βαλλιστική πτήση προς ή μέσω του εξώτερου διαστήματος. Διαστημική πτήση μπορεί να πραγματοποιηθεί με διαστημικό σκάφος, με ή χωρίς ανθρώπους επί του σκάφους. Παραδείγματα επανδρωμένων διαστημικών πτήσεων περιλαμβάνουν την αμερικανική προσγείωση του Απόλλωνα στη σελήνη και τα προγράμματα του Διαστημικού Λεωφορείου και το ρωσικό πρόγραμμα Soyuz, καθώς και ο συνεχιζόμενος Διεθνή Διαστημικό Σταθμό. Παραδείγματα μη επανδρωμένων διαστημικών πτήσεων περιλαμβάνουν διαστημοσυσκευές που αφήνουν την τροχιά της Γης, καθώς και οι δορυφόροι σε τροχιά γύρω από τη Γη, όπως οι δορυφόροι επικοινωνιών. Αυτά λειτουργούν είτε με τηλερομποτικό έλεγχο είτε είναι πλήρως αυτόνομα.

Διαστημικές πτήσεις χρησιμοποιούται στην εξερεύνηση του διαστήματος, καθώς και σε εμπορικές δραστηριότητες, όπως ο διαστημικός τουρισμός και οι δορυφορικές τηλεπικοινωνίες. Επιπρόσθετες μη εμπορικές χρήσεις των διαστημικών πτήσεων περιλαμβάνουν διαστημικά παρατηρητήρια, δορυφόρους και άλλους δορυφόρους παρατήρησης της Γης.

Μια διαστημική πτήση συνήθως ξεκινά με ένα πύραυλο εκτόξευσης, ο οποίος παρέχει την αρχική ώθηση για να υπερνικήσει τη δύναμη της βαρύτητας και ωθεί το διαστημόπλοιο από την επιφάνεια της Γης. Μόλις φτάσει στο διάστημα, η κίνηση ενός διαστημικού σκάφους, τόσο όταν δεν έχει πρόωση όσο και όταν είναι υπό πρόωση καλύπτεται από την περιοχή μελέτης που ονομάζεται αστροδυναμική. Μερικά διαστημικά οχήματα παραμένουν στο χώρο επ'αόριστον, μερικά διασπώνται κατά την ατμοσφαιρική επανείσοδο, και άλλα φτάνουν σε μια πλανητική ή σεληνιακή επιφάνεια για προσγείωση ή πρόσκρουση.

Κατηγορία:Διάστημα
Κατηγορία:Διαστημική τεχνολογία
Άγιοι Ανάργυροι Άρτας

Οι **Άγιοι Άνάργυροι** είναι οικισμός της δημοτικής κοινότητας Άρτας του Δήμου Αρταίων με 737 μόνιμους κατοίκους (απογραφή 2011), και απέχει από την πόλη περίπου 4 χιλιόμετρα. Εκτός από τον ορθόδοξο ναό επ ονόματι του Αγ.Θεράποντα, υπάρχει και αίθουσα Μαρτύρων Ιεχωβά ή Χιλιαστών.

## Διοικητικές μεταβολές
Ο οικισμός αναγνωρίστηκε μόλις το 1971 και προσαρτήθηκε στην κοινότητα Πέτα ενώ το επόμενο έτος εντάχθηκε στο Δήμο Αρταίων.

## Πληθυσμός

## Τοποθεσία και πρόσβαση
Οι Άγιοι Ανάργυροι γειτνιάζουν με την Λιμίνη, το Νεοχωράκι, την Αμφιθέα και με την πόλη της Άρτας. Ο οικισμός βρίσκεται επάνω στην Εθνική οδό Αντιρρίου - Ιωαννίνων.

## Αθλητισμός
Η ποδοσφαιρική ομάδα των Αγίων Αναργύρων είναι ο ΑΟ Αγίων Αναργύρων. Στους Αγίους Αναργύρους βρίσκεται το γήπεδο της ΑΕ Καραϊσκάκης.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Δομή, 2002-4

## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Τζέρεμι Χαντ (Αμερικανός καλαθοσφαιριστής)

Ο **Τζέρεμι Χαντ**, γεννημένος στις 19 Σεπτεμβρίου 1983 στο Μέμφις του Τενεσί, είναι Αμερικανός καλαθοσφαιριστής, ο οποίος αγωνίζεται στην θέση του σούτινγκ γκαρντ.

## Καριέρα
Ο Χαντ αγωνίστηκε στο πανεπιστήμιο του Μέμφις από το 2002 ως το 2007, παρατείνοντας την φοίτηση του κατά ένα έτος μετά την αποβολή του το 2005 όταν έσπασε το χέρι του σε διαπληκτισμό εκτός γηπέδων. Τον Αύγουστο του 2006, επανήλθε στην πανεπιστημιακή ομάδα, μετά από έλεγχο της ακαδημαϊκής επιτροπής και αγωνίστηκε για άλλον ένα χρόνο ολοκληρώνοντας την κολεγιακή του καριέρα έχοντας παίξει σε 103 αγώνες με μέσο όρο 11,1 πόντων και 3,4 ριμπάουντ.

Αφού αγωνίστηκε στην NBA D-League με τους Μπουτ Ντέρντέβιλς, συνέχισε στο πρωτάθλημα Πολωνίας με την Στάρογκραντ Γκντάνσκι για την σεζόν 2007-08. Ακολούθησε η μεταγραφή του στην Καϊζερσλάουτερν, πριν μεταγραφεί στους 99ers της Κολωνίας για την σεζόν 2008-09. Υπέγραψε στην πορτογαλική Φερπίντα Πόρτο το 2009, όπου είχε 12,3 πόντους, 3,5 ριμπάουντ και 3,3 ασίστ ανά αγώνα.

Το καλοκαίρι του 2010, συμφώνησε με την Τέλεκομ Βόννης, με την οποία κατέλαβε την 13η θέση στην Μπουντεσλίγκα. Την σεζόν 2011-12 ξεκίνησε στην Αργεντινή και την Κουίμσα Σαντιάγο ντελ Εστέρο, αλλά το Νοέμβριο του 2011 μεταγράφηκε στον ΚΑΟΔ, με τον οποίο αγωνίστηκε σε 16 αγώνες του ελληνικού πρωταθλήματος, πετυχαίνοντας 7,9 πόντους και μαζεύοντας 4,4 ριμπάουντ ανά αγώνα.

Την επόμενη χρονιά, μεταγράφηκε στον Άρη, στον οποίο παρέμεινε για δύο χρόνια. Με την φανέλα των "κίτρινων", αγωνίστηκε σε 38 αγώνες πετυχαίνοντας 205 πόντους.

## Παραπομπές


## Πηγές
* Jeremy Hunt Basketball Player Profile
* Jeremy Hunt - DraftExpress 
* Jeremy Hunt (Τζέρεμι Χαντ) #5 » BASKETBALL ARIS 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές Κολωνία 99ερς
Κατηγορία:Καλαθοσφαιριστές πολωνικών συλλόγων
Σωτήριος Πετιμεζάς (αρματολός)

Ο **Σωτήριος Πετιμεζάς** (1723 – 1769) ήταν Έλληνας αρματολός, μέλος της οικογένειας Πετιμεζά.

Γεννήθηκε στα Σουδενά Καλαβρύτων και ήταν γιος του Αντωνίου Πετιμεζά. Όπως και ο πατέρας του, έτσι και αυτός έγινε αρματολός. Κατά τη διάρκεια κλεφτοπολέμου οι Τούρκοι κατάφεραν να παγιδεύσουν στη θέση «Σάλμαινα» της Βυσωκάς Καλαβρύτων και να τον φονεύσουν το 1769.

Κατηγορία:Κλέφτες
Κατηγορία:Αρματολοί
Κατηγορία:Οικογένεια Πετιμεζά
Δήμος (όνομα)

**Δήμος**, ελληνικό αντρικό κύριο όνομα, συνήθως υποκοριστικός τύπος αντρικών ονομάτων που έχουν ως πρώτο ή δεύτερο συνθετικό το *δήμος* (η λέξη από το αρχαιοελληνικό *δῆμος*, ήδη μυκηναϊκό *da-mo*), όπως λ.χ. Αριστόδημος, Νικόδημος, Δημοσθένης κ.ά., ή του ονόματος Δημήτρης.

## Ονομαστική εορτή
* Δήμος νεομάρτυς ο εν Σμύρνη, στις 10 Απριλίου, ημέρα κατά την οποία η Ορθόδοξη Εκκλησία τιμά τη μνήμη του νεομάρτυρα Δήμου (μαρτύρησε στη Σμύρνη το 1763). 
* Δήμης μάρτυς, στις 12 Απριλίου, ημέρα κατά την οποία η Ορθόδοξη Εκκλησία τιμά τη μνήμη του μάρτυρα Δήμεντος
* Εορτάζεται και του Αγίου Δημητρίου 26 Οκτωβρίου.

## Τύποι του ονόματος Δήμος
Διαλεκτικοί τύποι, απαντούν σήμερα ως οικογενειακά επώνυμα.
* *Δήμας*, *Δημάκης*, υποκοριστικό
* *Δημαράς*
* *Δημινάς*

## Θηλυκός τύπος
* *Δημούλα*, υποκοριστικός τύπος
** *Δημή*, στις Καρυές Λακωνίας
** *Δήμω*, στην πρόθεση 215 της μονής Βαρλαάμ των Μετεώρων

## Διάδοση του ονόματος
Σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα *Δήμος* παρουσιάζεται ως το 138ο πιο συχνό όνομα (48ο ανάμεσα στα αντρικά) και το *Δημούλα* ως το 844ο πιο συχνό όνομα (613ο ανάμεσα στα γυναικεία).

## Το όνομα σε άλλες γλώσσες
Ως βαφτιστικό συναντιέται και στα βουλγαρικά με τον τύπο *Dima* (χαϊδευτικό των Dimitru 

## Εξωτερικοί σύνδεσμοι

Κατηγορία:Ανδρικά ελληνικά ονόματα
Κατηγορία:Υποκοριστικά ονόματα
Discoverer 21

Ο **Discoverer 21** ή **RM-2** ήταν αμερικανικός δορυφόρος επίδειξης τεχνολογίας ο οποίος εκτοξεύτηκε το 1961. Βασίζονταν σε στάδιο πυραύλου Agena-B.

## Αποστολή
Εκτοξεύτηκε με πύραυλο Thor DM-21 Agena-B από την Αεροπορική Βάση Βάντενμπεργκ στις 18 Φεβρουαρίου 1961 (22:58 UTC) on 18 February 1961. Όταν τέθηκε επιτυχώς σε χαμηλή περιγήινη τροχιά έλαβε την ονομασία Χάρβαρντ 1961 Zeta 1.

Η τροχιά του είχε περίγειο 243 χλμ., απόγειο 1026 χλμ., κλίση 80,7 μοιρών και τροχιακή περίοδο 97,4 λεπτών. Η συνολική του μάζα ήταν 1110 kg, χρησιμοποιήθηκε δε για την επίδειξη/δοκιμή επανεκκίνησης πυραυλοκινητήρα στο διάστημα καθώς και για τον έλεγχο αισθητήρων υπερύθρων για το πρόγραμμα Midas. Παρέμεινε σε τροχιά μέχρι τις l 20 Απριλίου 1962, οπότε και καταστράφηκε στην ατμόσφαιρα.

## Δείτε επίσης
* Διαστημικές αποστολές το 1961

## Παραπομπές


Κατηγορία:Δορυφόροι Discoverer
Κατηγορία:Διαστημικές αποστολές το 1961
Discoverer 16

Ο **Discoverer 16** ή **Corona 9011** ήταν αμερικανικός κατασκοπευτικός δορυφόρος ο οποίος καταστράφηκε κατά την εκτόξευση το 1960. Ήταν ο πρώτος της σειράς σκαφών KH-2 Corona που βασίζονταν στο στάδιο πυραύλου Agena-B.

## Αποστολή
Η εκτόξευσή του έλαβε χώρα στην Αεροπορική Βάση Βάντενμπεργκ  στις 26 Οκτωβρίου 1960 (20:26 UTC) με πύραυλο Thor DM-21 Agena-B. Το πρώτο στάδιο του πυραύλου δεν αποκωλύθηκε με αποτέλεσμα ο Discoverer να μην τεθεί σε τροχιά.

Στόχος ήταν να τεθεί ο δορυφόρος, μάζας 1091 kg, σε χαμηλή περιγήινη τροχιά. Από εκεί θα λάμβανε φωτογραφίες χάρη στην πανοραμική κάμερα εστιακής απόστασης 61 cm και μέγιστης ανάλυσης 7,6 m που διέθετε. Στη συνέχεια το φιλμ θα επέστρεφε στην Γη με την κάψουλα επανεισόδου.

## Παραπομπές


Κατηγορία:Δορυφόροι Discoverer
Κατηγορία:Διαστημικές αποστολές το 1960
Discoverer 22

Ο **Discoverer 22** ή **Corona 9015** ήταν αμερικανικός κατασκοπευτικός δορυφόρος ο οποίος χάθηκε κατά την εκτόξευση. Ήταν τύπου KH-2 Corona και βασίζονταν σε στάδιο πυραύλου Agena-B.

## Αποστολή
Εκτοξεύτηκε στις 30 Μαρτίου 1961 (20:34:43 UTC), με πύραυλο Thor DM-21 Agena-B, από την Αεροπορική Βάση Βάντενμπερκ. Εξαιτίας δυσλειτουργίας του δευτέρου σταδίου του πυραύλου ο Discoverer δεν μπόρεσε να μπει σε τροχιά.

Στόχος ήταν να τεθεί σε χαμηλή περιγήινη τροχιά, από όπου θα φωτογράφιζε διάφορες περιοχές. Είχε ολική μάζα 1150 kg και ήταν εφοδιασμένος με πανοραμική κάμερα εστιακής απόστασης 61 cm με μέγιστη ανάλυση 7,6 m. Το φωτογραφικό φιλμ των 70 mm θα επέστρεφε στην Γη με την κάψουλα επανεισόδου.

## Παραπομπές


Κατηγορία:Δορυφόροι Discoverer
Κατηγορία:Διαστημικές αποστολές το 1961
Discoverer 23

Ο **Discoverer 23** ή **Corona 9016A** ήταν αμερικανικός κατασκοπευτικός δορυφόρος ο οποίος εκτοξεύτηκε το 1961. Ήταν τύπου KH-5 Argon και βασίζονταν σε στάδιο πυραύλου Agena-B. Ήταν η δεύτερη αποστολή δορυφόρου KH-5. Όπως και η αρχική αποστολή, δεν στέφθηκε με επιτυχία.

## Αποστολή
Ο Discoverer 23 εκτοξεύτηκε με πύραυλο Thor DM-21 Agena-B στις 8 Απριλίου 1961 (19:21 UTC) από την Αεροπορική Βάση Βάντενμπεργκ και τέθηκε επιτυχώς σε χαμηλή περιηγήινη τροχιά. Όταν συνέβη αυτό έλαβε την ονομασία Χάρβαρντ 1961 Lambda 1.

Η τροχιά του είχε περίγειο 294 χλμ., απόγειο 624 χλμ., κλίση 82,3 μοιρών και τροχιακή περίοδο 93,77 λεπτών. Η ολική του μάζα ήταν 1150 kg και σημαντικότερο όργανό του μία and was equipped with a φωτογραφική μηχανή εστιακής απόστασης 76 mm και μέγιστης ανάλυσης 140 m. Οι εικόνες καταγράφτηκαν σε φιλμ των 127 mm, το οποίο θα επέστρεφε στην Γη με την κάψουλα επανεισόδου. Όμως εξαιτίας δυσλειτουργίας η κάψουλα τέθηκε σε υψηλότερη τροχιά αντί να μπει στην ατμόσφαιρα, με συνέπεια να μην ανακτηθεί το υλικό που συλλέχθηκε. Το υπόλοιπο σκάφος παράμεινε στο διάστημα μέχρι και την 16η Απριλίου 1962, οπότε και καταστράφηκε στην ατμόσφαιρα. Ακολούθησε η κάψουλα επανεισόδου στις 23 Μαΐου.

## Δείτε επίσης
* Διαστημικές αποστολές το 1961

## Παραπομπές


Κατηγορία:Δορυφόροι Discoverer
Κατηγορία:Διαστημικές αποστολές το 1961
Κουίντον Ντέι

Ο **Κουίντον Ντέι**, γεννημένος στις 23 Σεπτεμβρίου 1984 στο Κάνσας Σίτυ του Μιζούρι, είναι Αμερικανός καλαθοσφαιριστής, ο οποίος αγωνίζεται στην θέση του πόιντ γκαρντ.

## Βιογραφία
Ο Ντέι ξεκίνησε να αγωνίζεται στο λύκειο με την ακαδημία Πασέο, οδηγώντας την ομάδα του στην δεύτερη θέση του πολιτειακού πρωταθλήματος με 20,2 πόντους, 5,0 ασίστ, 6,0 κλεψίματα και 3,2 ριμπάουντ ανά αγώνα.

Φοίτησε στο πανεπιστήμιο της νότιας Καλιφόρνιας και φόρεσε την φανέλα των USC Trojans, το 2003. Στην πρώτη του χρονιά έπαιξε σε μόλις έξι αγώνες και στην συνέχεια μεταγράφηκε στο πανεπιστήμιο του Μιζούρι στο Κάνσας Σίτυ, την γενέτειρα του. Εκεί παρέμεινε για τρεις σεζόν, πετυχαίνοντας 13,1 πόντους στην πρώτη, 20,3 πόντους στην δεύτερη και 16,9 πόντους στην τρίτη του χρονιά.

Αφού δεν κατάφερε να γίνει ντραφτ για το ΝΒΑ, υπέγραψε στην ουγγρική Κάποσβαρ, στην οποία παρέμεινε μέχρι τον Ιανουάριο του 2008, όταν μεταγράφηκε στην Τουρκία και την Ισικσπόρ. Την επόμενη σεζόν, φόρεσε την φανέλα της πολωνικής Γιάροσλαβ και το καλοκαίρι του 2009 υπέγραψε στον Άρη Θεσσαλονίκης. Με την ελληνική ομάδα αγωνίστηκε σε δύο αγώνες πρωταθλήματος και δύο ακόμη για τον προκριματικό γύρο της Ευρωλίγκα, πριν αφεθεί ελεύθερος και επιστρέψει στην Πολωνία, αυτή την φορά για την Σπορτίνο Ινοβρότσλαβ.

Το 2010-11, αγωνίστηκε στην Κάζμα από το Κουβέιτ και την επόμενη χρονιά φόρεσε κατά σειρά την φανέλα της λιβανέζικης Χαμπάμπ, της ASU και της Ασέκο Γκντίνια από την Πολωνία. Το καλοκαίρι του 2012, υπέγραψε στην Ουνιόν Νοϊσατέλ από την Ελβετία, όπου παρέμεινε για τρία χρόνια, πριν μεταγραφεί το καλοκαίρι του 2015 στην, επίσης ελβετική, Μασάνιο.

## Παραπομπές


## Πηγές
* Quinton Day - Eurobasket
* Quinton Day Bio - USC Trojans
* Quinton Day - DraftExpress

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ασέκο Γκντίνια
Κατηγορία:Καλαθοσφαιριστές λιβανέζικων συλλόγων
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές ουγγρικών συλλόγων
Κατηγορία:Πόιντ γκαρντ
Καραβισιάνοι

Οι **Καραβισιάνοι** αποτελούσαν το βασικό ναυτικό σώμα της Βυζαντινής Αυτοκρατορίας περίπου από τον 7ο μέχρι τον 8ο αιώνα, μέχρι τη δημιουργία των ναυτικών θεμάτων όπως το Θέμα Κιβυρραιωτών. Κατά μία άλλη λιγότερη αποδεκτή εκδοχή προήλθε από το Quaestura exercitus του Ιουστινιανού Α΄.

Πρώτη μνεία γίνεται τον 7ο αιώνα επί βασιλείας Κωνσταντίνου Δ΄. Ο πρώτος "στρατηγός καράβων" αναφέρεται ο Σισίννιος στα «Θαύματα του Αγίου Δημητρίου» και στη σωτήρια επέμβαση του στόλου κατά την πολιορκία της Θεσσαλονίκης (en) από τους Σλάβους. Ο στόλος πιστεύεται από κάποιους σύγχρονους ερευνητές ότι δεν είχε εδαφική επικράτεια ούτε μόνιμο λιμάνι αλλά στάθμευε όπου το χρειαζόταν η αυτοκρατορία, και από άλλους ότι είχε έδρα στην Παμφυλία, Κάλυμνο και Ρόδο ακόμα και στη Σάμο. 

Οι Καραβισιάνοι είχαν εν πολλοίς την ίδια διάρθρωση με τα χερσαία θέματα, με επικεφαλής έναν «στρατηγό των καράβων/των πλωιμάτων», γι΄αυτό αναφέρεται και σαν στρατηγίδα ή στρατηγάτο. Παρότι συχνά αναφέρεται και ως **Θέμα Καραβισιάνων**, η ονομασία αυτή είναι λανθασμένη, καθώς οι Καραβισιάνοι ήταν καθαρά στρατιωτική διοίκηση και δεν αντιστοιχούσαν σε διοικητική διαίρεση όπως τα θέματα. 

Ο στόλος των Καραβισιάνων χρησιμοποιήθηκε κατά των Αράβων τον 8ο αιώνα αλλά μετά τη στάση του στρατηγού του στόλου Ιωάννη το 715 αναφέρεται διαίρεση του στόλου σε μικρότερους, όπως των Κιβυρραιωτών που αναφέρονται για πρώτη φορά σαν ξεχωριστός στόλος αυτή τη χρονιά.

Γνωστοί διοικητές αναφέρονται οι :
* Σισίννιος
* Θεόφιλος, 710-711
* Ιωάννης, πιθανότατα ο τελευταίος, ? - 715

## Παραπομπές


Κατηγορία:Βυζαντινό ναυτικό
Γλυκόρριζο Άρτας

Το **Γλυκόρριζο** είναι ένα χωριό του Δήμου Αρταίων με 317 μόνιμους κατοίκους (απογραφή 2011), στον κάμπο της Άρτας. Το χωριό βρίσκεται δίπλα στον ποταμό Άραχθο, απέχει από την πόλη περίπου 2 χιλιόμετρα και αποτελεί τμήμα της δημοτικής κοινότητας Άρτας.

## Ιστορία
Το χωριό πήρε το ονομά του από την καλλιέργεια γλυκόριζας. Η πρώτη πηγή που μας γνωστοποιεί την ύπαρξη του χωριού είναι τα αρχεία της Βενετίας, στα οποία μας γίνεται γνωστό ότι το έτος 1697, το Γλυκόρριζο μαζί με πολλά άλλα χωριά της Άρτας, κατέβαλαν φόρο στην Βενετική διοίκηση με αντάλλαγμα την προστασία από τις επιδρομές των πειρατών.

Ο Παναγιώτης Αραβαντινός στο έργο του «Χρονογραφία της Ηπείρου» μας ενημερώνει ότι, με βάση τον κατάλογο της απογραφής του 1845, το Γλυκόρριζο, από πλευρά ιδιοκτησίας, υπήρξε ιδιόκτητο χωριό και κατοικούσαν σε αυτό 30 χριστιανικές οικογένειες. Η έκθεση του Ρωσικού Υποπροξενείου Άρτας, το 1877, μας πληροφορεί ότι την χρονιά που συντάχθηκε η έκθεση, η παραγωγή γλυκόριζας έφτανε τα 6000 κιλά.
μικρογραφία|αριστερά|330px|Το Γλυκόρριζο και τα γειτονικά χωριά σε χάρτη του 1878.
Αναφορά στο χωριό κάνει και ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το ελληνικό Υπουργείο Στρατιωτικών (Αθήνα 1880) και μας δίνει την πληροφορία ότι στο χωριό κατοικούσαν περίπου 60 άνθρωποι. Ο Ι. Κοκκίδης μας ενημερώνει ότι η επαρχία Άρτας χωριζόταν σε 2 περιοχές: την περιοχή Άρτας και την περιοχή Πρεβέζης. Η  περιοχή της Άρτας χωριζόταν με τη σειρά της σε 7 τμήματα: τμήμα Ποταμιάς, τμήμα Βρύσεως, τμήμα Ραδοβυζίου, τμήμα Τζουμέρκων, τμήμα Κάμπου, τμήμα Καρβασαρά και τμήμα Λάκκας. Το Γλυκόρριζο αποτελούσαν μέρος του τμήματος Βρύσεως.

Στο «Δοκίμιον Ιστορικόν περί Άρτης & Πρεβέζης» (εκδ. 1884) του Σεραφείμ Ξενόπουλου, μητροπολίτη Άρτας, γίνεται αναφορά στο Γλυκόρριζο. Σύμφωνα με αυτή την πηγή, το χωριό ήταν ιδιόκτητο της Μονής της Κάτω Παναγιάς και οι γεωργικές εκτάσεις καλλιεργούνταν από ενορίτες της Παρηγορήτισσας. Ο μητροπολίτης κάνει αναφορά στα ερείπια ενός αλευρόμυλου, γνωστός ως «Καραβόμυλος», ο οποίος είχε κατεδαφιστεί το 1810. Ο Ξενόπουλος μας πληροφορεί ότι το 1881 ορισμένοι κάτοικοι της Ακροποταμιάς έφυγαν από το χωριό και εγκαταστάθηκαν στην ελεύθερη περιοχή του Γλυκορρίζου, όπου και θεμελίωσαν τον ιερό ναό της Αγίας Παρασκευής της Ρωμαίας.

Η οριστική απελευθέρωση του Γλυκορρίζου έλαβε χώρα το 1881, όπου ορίστηκε ως σύνορο του Ελληνικού κράτους, ο ποταμός Άραχθος.

## Διοικητικές μεταβολές
Το 1883, το Γλυκόρριζο εντάχθηκε στο Δήμο Αρταίων. Η αναγνώριση του Γλυκορρίζου ως αυτόνομη κοινότητα έγινε το 1912. ενώ το 1925 επανεντάχθηκε στο Δήμο Αρταίων.

## Τοποθεσία και πρόσβαση
Το χωριό γειτνιάζει με τη Μονή Γεννήσεως Θεοτόκου Άρτας, την Περάνθη και την πόλη της Άρτας.

## Αθλητισμός
Ο Απόλλων Γλυκορίζου είναι η ποδοσφαιρική ομάδα του χωριού.

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Υπολογιστής με τρανζίστορ

thumb|right|200px|Αντίγραφο του πρώτου τρανζίστορ.
Στην επιστήμη των υπολογιστών, ο **υπολογιστής με τρανζίστορ** *(transistorized computer)*, είναι ηλεκτρονικός υπολογιστής ο οποίος χρησιμοποιεί τρανζίστορ. Η μετάβαση των ηλεκτρονικών υπολογιστών στην τεχνολογία τρανζίστορ *(transistorization)*, επέτρεψε στους κατασκευαστές να δημιουργήσουν πολύ πιο ισχυρές υπολογιστικές μηχανές από την εποχή της λυχνίας *(pretransistorization)*. Η μετάβαση στα τρανζίστορ, ήταν ένας βασικός παράγοντας για την επιτυχία του σύγχρονου ψηφιακού ηλεκτρονικού υπολογιστή. Η εποχή της επίτευξης του ολοκληρωμένου κυκλώματος ήταν μια περαιτέρω πρόοδος.

Οι πρώτοι ηλεκτρονικοί υπολογιστές χρησιμοποιούσαν σωλήνες κενού (λυχνίες) αντί τρανζίστορ. Από το 2014, όλες οι ψηφιακοί ηλεκτρονικοί υπολογιστές είναι με τρανζίστορ με τη μορφή ολοκληρωμένων κυκλωμάτων.

Από το 2014, η έρευνα στα ψηφιακά ηλεκτρονικά συνεχίζεται και οι πιθανές μελλοντικές εφαρμογές των αντιστάσεων μνήμης *(memristor)* συνεχίζεται και εικάζεται ότι η χρήση των αντιστάσεων μνήμης *(memristorization)* θα οδηγήσει σε ακόμα μικρότερο μέγεθος της ψηφιακής τεχνολογίας και ως εκ τούτου στους υπολογιστές αντιστάσεων μνήμης *(memristorized)*.

## Εικόνες

Αρχείο:TRADIC computer.jpg|Ο *TRADIC* (από το ***TRA'''nsistor '''DI'''gital '''C'''omputer'' ή ***TR**ansistorized **A**irborne **DI**gital **C*'omputer*), ο πρώτος υπολογιστής με τρανζίστορ στις ΗΠΑ, που λειτούργησε το 1954. Ο υπολογιστής κατασκευάστηκε από τον *Jean Howard Felker* (διακρίνεται αριστερά) στα *Bell Labs* για την αεροπορία των ΗΠΑ, χρησίμευσε ως πρότυπο για την πλοήγηση αεροσκαφών και τη στόχευση βομβών με ηλεκτρονικούς υπολογιστές.
Αρχείο:SMS card with power transistors.jpg|SMS κάρτες από τον *IBM 1401* με τρανζίστορ ισχύος στο Μουσείο Ιστορίας των Υπολογιστών. Αυτή η κάρτα χρησίμευε να οδηγούνται οι σφύρες εκτύπωσης εντός του γραμμικού εκτυπωτή *IBM 1403*.
Αρχείο:MIT TX-0 computer Philco surface-barrier transistors.JPG|Ο *MIT TX-0* υπολογιστής με τρανζίστορ, όπου στο κύκλωμα του χρησιμοποιούνται τρανζίστορ *3600 Philco* επιφάνειας-φραγμού. Αυτά τα τρανζίστορ έχουν εγκλειστεί σε *plug-in* σωλήνες κενού, γεγονός που καθιστούσε ευκολότερο τον έλεγχο για την αξιολόγηση και την αντικατάσταση.
Αρχείο:Early Mullard small signal transistor packages.jpg|Τρανζίστορ.


## Σημειώσεις


## Παραπομπές


Κατηγορία:Τρανζιστοριοποιημένοι υπολογιστές
Discoverer 17

Ο **Discoverer 17** ή **Corona 9012** ήταν αμερικανικός κατασκοπευτικός δορυφόρος ο οποίος εκτοξεύτηκε το 1960. Ήταν τύπου KH-2 Corona και βασίζονταν στο στάδιο πυραύλου Agena-B. Μάλιστα ήταν ο πρώτος KH-2 που τέθηκε επιτυχώς σε τροχιά.

## Αποστολή
Η εκτόξευση του Discoverer 17 έλαβε χώρα στην Αεροπορική Βάση Βάντενμπεργκ στις 12 Νοεμβρίου 1960 (20:43 UTC) με πύραυλο Thor DM-21 Agena-B. Όταν μπήκε σε χαμηλή περιγήινη τροχιά έλαβε την ονομασία Χάρβαρντ 1960 Omicron 1. Αυτή είχε περίγειο 182 χλμ., απόγειο 922 χλμ., κλίση 81,6 μοιρών και τροχιακή περίοδο 95,7 λεπτών. Ε΄χε ολική μάζα 1091 kg και διέθετε πανοραμική κάμερα εστιακής απόστασης 61 cm και μέγιστης ανάλυσης 7,6. Οι εικόνες καταγράφτηκαν σε φιλμ των 70 mm, το οποίο επέστρεψε στην Γη με την κάψουλα επανεισόδου.

Λίγο μετά την έναρξη της λειτουργίας του δορυφόρου η κάψουλα απρόσμενα αποχωρίστηκε από το υπόλοιπο σκάφος. Ανακτήθηκε δύο ημέρες μετά από την εκτόξευση, όμως βρέθηκαν μόλις 52 cm φιλμ χωρίς να έχουν ληφθεί φωτογραφίες. Ο δορυφόρος παρέμεινε σε τροχιά μέχρι και τις 29 Δεκεμβρίου 1960, οπότε και καταστράφηκε στην ατμόσφαιρα.

Δευτερεύουσα αποστολή του Discoverer 17 ήταν η μελέτη των ανθρώπινων ιστών στο διάστημα. Εκείνη την εποχή οι Ηνωμένες Πολιτείες δεν αναγνώριζαν επιίσημα ότι διέθεταν πρόγραμμα κατασκοπευτικών δορυφόρων και έτσι αναφέρθηκε ως κύρια αποστολή η μελέτη των ιστών. Μάλιστα καταγράφηκαν ιδιαίτερα υψηλά επίπεδα ακτινοβολίας κατά την διάρκεια της παραμονής του στο διάστημα και τα δεδομένα που συλλέχθηκαν κρίθηκαν πολύ σημαντικά από τους επιστήμονες της Αεροπορίας.

## Δείτε επίσης
* Διαστημικές αποστολές το 1960

## Παραπομπές


Κατηγορία:Δορυφόροι Discoverer
Κατηγορία:Διαστημικές αποστολές το 1960
Σύστημα εξυπηρέτησης επιβατών

Τα **Συστήματα Εξυπηρέτησης Επιβατών** *(Passenger Service Systems (PSS))*, είναι μια σειρά από κρίσιμα συστήματα που χρησιμοποιούνται από τις αεροπορικές εταιρίες. Τα **PSS**, συνήθως περιλαμβάνουν το σύστημα κράτησης αεροπορικών θέσεων *(Computer Reservations System ([[CRS]]))*, το αεροπορικό σύστημα διοίκησης ή απογραφής *(Airline Inventory System)* και το σύστημα ελέγχου αναχώρησης.

## Επισκόπηση
Γενικά, το *PSS* αποτελείται από δομοστοιχεία *(modules)*, τα οποία χρησιμοποιούνται για τη διαχείριση των διαφόρων τμημάτων των δραστηριοτήτων της αεροπορικής εταιρίας.

Το σύστημα κράτησης αεροπορικών θέσεων *(Airline Reservation System ([[ARS]]))*, είναι το σύστημα το οποίο επιτρέπει στην αεροπορική εταιρία να πωλήσει το απόθεμα των θέσεών της (καθισμάτων). Περιέχει πληροφορίες σχετικά με τα δρομολόγια και τα κόμιστρα και περιέχει μια βάση δεδομένων των κρατήσεων (ή *Passenger Name Records ([[PNR]])*) και των εκδοθέντων εισιτηρίων (εάν υπάρχουν).

Το σύστημα διοίκησης ή αποθέματος της αεροπορικής εταιρίας *(Airline Inventory System)*, μπορεί ή δεν μπορεί να ενσωματωθεί στο σύστημα κράτησης θέσεων. Το σύστημα περιέχει όλες τις πτήσεις της αεροπορικής εταιρίας και τις διαθέσιμες θέσεις (καθίσματα). Η κύρια λειτουργία του συστήματος απογραφής είναι να καθορίσει πόσες θέσεις είναι διαθέσιμες σε μια συγκεκριμένη πτήση με το άνοιγμα ή το κλείσιμο μιας επιμέρους κατηγορίας κράτησης ναύλου, σύμφωνα με τους κανόνες που ορίζονται από την αεροπορική εταιρία.

Το Σύστημα Ελέγχου Αναχώρησης *(Departure Control System (DCS))*, είναι το σύστημα που χρησιμοποιείται από τις αεροπορικές εταιρίες και τα αεροδρόμια για να τον έλεγχο αποδοχής *(check-in)* του επιβάτη και των αποσκευών του. Το *DCS* συνδέεται με το σύστημα κράτησης αεροπορικών θέσεων και του επιτρέπει να ελέγξει ποιος έχει έγκυρη κράτηση σε πτήση. Το *DCS* χρησιμοποιείται για να εισαχθούν οι πληροφορίες που απαιτούνται από τα τελωνεία ή τις συνοριακές υπηρεσίες ασφαλείας και επίσης, να εκδίδει το έγγραφο επιβίβασης. Επιπλέον, το *DCS* μπορεί επίσης να χρησιμοποιηθεί για την αποστολή φορτίων και για τη βελτιστοποίηση της ζυγοστάθμισης (βάρος και ισορροπία) του αεροσκάφους.

## Μείζονα Συστήματα

## Δείτε επίσης
* Σύστημα κράτησης αεροπορικών θέσεων *([[ARS]]* ή *[[CRS]])*
* Παγκόσμιο σύστημα διανομής *([[GDS]])*
* Σύστημα ελέγχου αναχώρησης *([[DCS]])*
* Μητρώο ονόματος επιβάτη *([[PNR]])*
* Εντοπιστής μητρώου *([[RLOC]])*
* *[[Timatic]]* *([[TIM]])*

## Πρόσθετη ανάγνωση (στα Αγγλικά)
* Winston, Clifford, "The Evolution of the Airline Industry", Brookings Institution Press, 1995. ISBN 0-8157-5843-X. Cf. p.&nbsp;61–62, Computer Reservation Systems.
* Wardell, David J, "Airline Reservation Systems", 1991. Research paper.

Κατηγορία:Πολιτική αεροπορία
Κατηγορία:Τεχνολογία ταξιδιών
Άαρον Μάιλς

Ο **Άαρον Μάιλς**, γεννημένος στις 13 Απριλίου 1983 στο Πόρτλαντ του Όρεγκον, είναι Αμερικανός καλαθοσφαιριστής ο οποίος αγωνίζεται στη θέση του πόιντ γκαρντ.

## Βιογραφία
Ο Μάιλς ξεκίνησε την καριέρα του από το λύκειο του Τζέφερσον στο Πόρτλαντ και φοίτησε στο πανεπιστήμιο του Κάνσας, φορώντας τη φανέλα των Jayhawks από το 2001 ως το 2005. Με την πανεπιστημιακή ομάδα έφθασε σε δύο συνεχόμενα φάιναλ-φορ του NCAA το 2002 και το 2003, χάνοντας στον τελικό τη δεύτερη χρονιά από το πανεπιστήμιο του Σίρακιους με 81-78. Με τους Jayhawks αγωνίστηκε συνολικά σε 138 αγώνες, πετυχαίνοντας 1.183 πόντους.

Τον Σεπτέμβριο του 2005, ο Μάιλς υπέγραψε στους Γκόλντεν Στέιτ Ουόριορς, αλλά αφέθηκε ελεύθερος τον Ιανουάριο του 2006, αφού αγωνίστηκε σε 19 παιχνίδια σκοράροντας 118 πόντους. Στη συνέχεια, μεταγράφηκε στους Φορτ Γουόρθ Φλάιερς από την NBA D-League μέχρι το τέλος της σεζόν, πριν μετακομίσει στη Γαλλία και την Ορτέζ για το 2006-07.

Την επόμενη χρονιά, φόρεσε τη φανέλα της Σεβίλλης για το ισπανικό πρωτάθλημα και συνέχισε το 2008-09 με την ομάδα του Πανιωνίου, κατακτώντας την έκτη θέση του ελληνιού πρωταθλήματος.

Το καλοκαίρι του 2009, υπέγραψε στον Άρη, με τον οποίο αγωνίστηκε σε 26 παιχνίδια της κανονικής περιόδου, με 7,2 πόντους ανά αγώνα. Με τη φανέλα των "κίτρινων", έφθασε ως την προημιτελική φάση του ULEB Cup, όπου αποκλείστηκε από τη Βαλένθια.

Την επόμενη χρονιά, αγωνίστηκε στην NBA D-League με την ομάδα των Ρίνο Μπίγκχορνς, πριν μεταγραφεί στη ρωσική Κράσνιε Κρίλια, όπου παρέμεινε για τρία χρόνια, μέχρι το 2014. Τη σεζόν 2014-15, μεταγράφηκε στη Λοκομοτίβ Κουμπάν κατακτώντας την τρίτη θέση της VTB Λίγκα.

## Παραπομπές


## Πηγές
* Aaron Miles NBA Stats | Basketball-Reference.com
* Aaron Miles Basketball Player Profile
* MILES, AARON - Welcome to EUROLEAGUE BASKETBALL

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Ρεάλ Μπέτις Μπαλονθέτο
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Λοκομοτίβ Κουμπάν
Κατηγορία:Καλαθοσφαιριστές Φορτ Γουόρθ Φλάιερς
Κατηγορία:Καλαθοσφαιριστές Ρίνο Μπιγκχορνς
Κατηγορία:Πόιντ γκαρντ